ທ່ານ ທອງລຸນ ສີສຸລິດ, ກໍາມະການກົມການເມືອງສູນ ກາງພັກ, ນາຍົກລັດຖະມົນຕີ ແຫ່ງ ສປປ ລາວ ໄດ້ໃຫ້ກຽດ ເຂົ້າຮ່ວມ ແລະ ມີຄຳເຫັນໂອ້ ລົມຊີ້ນຳຕໍ່ກອງປະຊຸມສະຫຼຸບ ວຽກງານຈັດຕັ້ງ, ກໍ່ສ້າງພັກ-ພະນັກງານ ປະຈຳປີ 2017 ຂອງກະຊວງການຕ່າງປະເທດ ທີ່ໄດ້ດຳເນີນມາເປັນເວລາ 2 ວັນຢູ່ທີ່ສູນເຝິກອົບຮົມ ແລະການຮ່ວມມືສາກົນ (ICTC) ນະຄອນຫລວງວຽງຈັນ, ແຕ່ ວັນທີ 07-08 ມິຖຸນາ 2018 ນີ້.ທ່ານ ທອງລຸນ ສີສຸລິດ ນາຍົກ ລັດຖະມົນຕີ ໄດ້ກ່າວວ່າ: ໃນ ນາມຕາງໜ້າໃຫ້ກົມການເມືອງ ສູນກາງ
ພັກສະແດງຄວາມຍ້ອງ ຍໍຊົມເຊີຍຕໍ່ຜົນງານອັນພົ້ນເດັ່ນ ທີ່ກະຊວງການຕ່າງປະເທດຍາດ ມາໄດ້ໃນໄລຍະຜ່ານມາ ໂດຍ ພາຍໃຕ້ການຊີ້ນຳ-ນຳພາຂອງ ຄະນະພັກ, ຄະນະນຳແຕ່ລະຂັ້ນ ທັງຢູ່ພາຍໃນ ແລະ ສຳນັກງານ ຜູ້ຕາງໜ້າການທູດຢູ່ຕ່າງປະ ເທດ, ໃນສະພາບແວດລ້ອມ ພາກພື້ນ-ສາກົນມີການຜັນແປ ຢ່າງໄວວາ, ສະຫຼັບສັບຊ້ອນ, ສັບສົນ ແລະ ວຸ້ນວາຍ ຍາກທີ່ຈະ ສາມາດຄາດຄະເນໄດ້ຢ່າງແນ່ ນອນ ອັນເນື່ອງມາຈາກຫຼາຍ ສາເຫດ, ເປັນຕົ້ນດ້ານການ ເມືອງ ແລະ ເສດຖະກິດ-ສັງຄົມ. ພ້ອມດຽວກັນນີ້, ທ່ານ ທອງລຸນ ສີສຸລິດ ຍັງໄດ້ເນັ້ນໜັກໃຫ້ຄະ ນະພັກ, ຄະນະນຳແຕ່ລະຂັ້ນ ຂອງກະຊວງການຕ່າງປະເທດ ທັງຢູ່ພາຍໃນ ແລະ ຕ່າງປະເທດ ໃຫ້ສືບຕໍ່ຄົ້ນຄວ້າເຊື່ອມຊຶມມະຕິ ກອງປະຊຸມໃຫຍ່ ຄັ້ງທີ X ຂອງ ພັກ, ໂດຍສະເພາະແມ່ນມະຕິ ກອງປະຊຸມວຽກງານຈັດຕັ້ງທົ່ວ ປະເທດ ຄັ້ງທີ X ກໍຄືມະຕິກອງ ປະຊຸມໃຫຍ່ຂອງອົງຄະນະພັກ ກະຊວງການຕ່າງປະເທດ ຄັ້ງທີ III ໃຫ້ເລິກເຊິ່ງ, ເຖິງຖອງກວ່າ ເກົ່າ, ໃຫ້ຖືກຕ້ອງ, ສອດຄ່ອງ ແລະ ເປັນເອກະພາບກັນໃນຮາກ ຖານພັກ ທັງຢູ່ພາຍໃນ ແລະ ຕ່າງປະເທດ, ແລະ ມະຕິກອງ ປະຊຸມຄົບຄະນະ ຄັ້ງທີ 5 ຂອງ ຄະນະບໍລິຫານງານສູນກາງພັກ ສະໄໝທີ X; ສືບຕໍ່ປະຕິບັດແນວ ທາງການຕ່າງປະເທດສັນຕິ ພາບ, ເອກະລາດ, ມິດຕະພາບ ແລະ ການຮ່ວມມືຢ່າງສະເໝີ ຕົ້ນສະເໝີປາຍ, ເປີດກວ້າງ ອອກສູ່ຫຼາຍທິດ, ຫຼາຍຝ່າຍກັບ ບັນດາປະເທດຢູ່ພາກພື້ນ ແລະ ໃນໂລກ; ສືບຕໍ່ຜັນຂະຫຍາຍ ຜົນສຳເລັດບັ້ນດຳເນີນຊີວິດການເມືອງປັບປຸງປົວແປງພັກປີ 2017 ໃຫ້ເຂົ້າສູ່ລວງເລິກ ແລະ ສືບຕໍ່ຕີລາຄາປະເມີນຜົນກ່ຽວ ກັບນ້ຳໃຈຄວາມຮັບຜິດຊອບໜ້າ ທີ່ການເມືອງຂອງຕົນທີ່ໄດ້ຮັບ ມອບໝາຍທັງຂອງລວມໝູ່ ແລະ ຂອງບຸກຄົນ; ປະຕິບັດກົດລະ ບຽບຂອງພັກສະໄໝທີ X ທີ່ໄດ້ ກຳນົດທາດແທ້ຂອງພັກ, ລັກສະ ນະຂອງພັກ, ຫຼັກການ-ເນື້ອໃນ ແນວທາງດ້ານການຈັດຕັ້ງໃນ ການເຄື່ອນໄຫວຂອງຄະນະພັກ ແຕ່ລະຂັ້ນຂອງສະມາຊິກພັກແຕ່ ລະສະຫາຍ; ເພີ່ມທະວີເອົາໃຈ ໃສ່ຈັດຕັ້ງປະຕິບັດຕາມທິດຊີ້ນຳ ຂອງກົມການເມືອງສູນກາງພັກ ວ່າດ້ວຍການນຳພາວຽກງານ ການເມືອງແນວຄິດ, ນຳພາປະ ຕິບັດພາລະບົດບາດ, ສິດໜ້າທີ່ ແລະ ຄວາມຮັບຜິດຊອບຂອງ ໜ່ວຍພັກ, ອົງການຈັດຕັ້ງມະຫາ ຊົນ, ນຳພາວຽກງານກໍ່ສ້າງ-ປັບປຸງການຈັດຕັ້ງ ແລະ ວຽກ ງານຂະຫຍາຍພັກ ເພື່ອເຮັດໃຫ້ ໜ່ວຍພັກ, ສະມາຊິກພັກເຊື່ອມ ຊຶມ, ກຳແໜ້ນ ແລະ ມີຄວາມ ຮັບຜິດຊອບເປັນເອກະພາບຕໍ່ ແນວທາງ, ແຜນນະໂຍບາຍ, ມະຕິ, ຄຳສັ່ງ, ກົດລະບຽບຂອງ ພັກ, ກົດໝາຍ ແລະ ລະບຽບ ຂອງລັດ, ຮຽນຮູ້ພື້ນຖານທິດ ສະດີມາກ-ເລນິນ, ແນວຄິດປະ ທານ ໄກສອນ ພົມວິຫານ, ນຳ ພາສຶກສາອົບຮົມການເມືອງ ແນວຄິດໃຫ້ແກ່ສະມາຊິກພັກ ແລະ ພະນັກງານ-ລັດຖະກອນ ທີ່ຢູ່ໃນຄວາມຮັບຜິດຊອບຂອງ ໜ່ວຍພັກຕົນໃຫ້ກຳແໜ້ນແນວ ທາງ, ແຜນນະໂຍບາຍ, ມະຕິ, ຄຳສັ່ງ, ລະບຽບຂອງພັກ, ກົດ ໝາຍ, ລະບຽບການຕ່າງໆຂອງ ລັດ ແລະ ນຳພາຈັດຕັ້ງປະຕິບັດ ໃຫ້ຖືກຕ້ອງສອດຄ່ອງ ແລະ ມີ ຜົນສຳເລັດ; ໃຫ້ສະມາຊິກພັກ ແລະ ພະນັກງານ-ລັດຖະກອນ ມີສະຕິເຄົາລົບລະບຽບກົດໝາຍ ແລະ ຕ້ານທຸກກົນອຸບາຍຂອງ ສັດຕູ, ສ້າງໄດ້ແນວຄິດ, ການ ກະທຳທີ່ດີ, ມີຄວາມຍຸຕິທຳ ແລະ ອະລິຍະທຳທີ່ກ້າວໜ້າ, ເປັນເຈົ້າ ການຈັດຕັ້ງປະຕິບັດມະຕິ, ຄໍາ ສັ່ງ ແລະ ແຜນພັດທະນາເສດ ຖະກິດ-ສັງຄົມທີ່ພັກ-ລັດວາງ ອອກໃນແຕ່ລະໄລຍະໃຫ້ມີໝາກ ຜົນຕົວຈິງ ຢ່າງບໍ່ຢຸດຢັ້ງ. ທ່ານ ທອງລຸນ ສີສຸລິດ ຍັງໄດ້ຢໍ້າໃຫ້ສືບຕໍ່ການບຳລຸງກໍ່ ສ້າງພະນັກງານ ເພື່ອຍົກສູງຄຸ ນະພາບຂອງພະນັກງານແຕ່ລະ ຂັ້ນ-ແຕ່ລະປະເພດຂຶ້ນສູ່ລະດັບ ໃໝ່, ແນໃສ່ເຮັດລ້ອນໜ້າທີ່ການ ເມືອງທີ່ພັກ-ລັດມອບໝາຍໃຫ້, ສູ້ຊົນສ້າງແຜນງານກຳນົດພະ ນັກງານໃຫ້ມີຄຸນນະພາບອັນໃໝ່ ຕາມມະຕິຂອງກົມການເມືອງ ສູນກາງພັກ ວ່າດ້ວຍການສ້າງ ແຜນກຳນົດພະນັກງານຢ່າງຖືກ ຕ້ອງ ໃນນັ້ນກໍໃຫ້ສູ້ຊົນຫັນເປັນ ໜຸ່ມໂດຍມີການຈັດວາງເປັນລະ ບົບໃຫ້ມີອາວຸໂສ-ປານກາງ-ໜຸ່ມແໜ້ນ, ມີທັງເພດຍິງ ແລະ ຊົນເຜົ່າ. ການສ້າງ ແລະ ບຳລຸງ ພະນັກງານຕ້ອງເຮັດຢ່າງຮອບ ດ້ານ-ຈິງໃຈ, ເນັ້ນໃສ່ຄຸນະພາບ ເປັນຕົ້ນຕໍໃຫ້ມີຄວາມໜັກແໜ້ນ ທາງດ້ານການເມືອງ-ແນວ ຄິດ, ມີຄວາມຮູ້ດ້ານວິຊາການ-ດ້ານ ພາສາຕ່າງປະເທດ, ມີຄວາມສາ ມາດໃນການນຳພາຕົວຈິງ, ມີ ຄວາມຮູ້ວຽກງານຄຸ້ມຄອງລັດ-ຄຸ້ມຄອງເສດຖະກິດ-ສັງຄົມ ຕາມລັດຖະທຳມະນູນ ແລະ ກົດ ໝາຍ; ຕ້ອງມີແບບແຜນການ ເຮັດວຽກທີ່ມີວິທະຍາສາດ ແລະ ຖືກຕ້ອງຕາມຫຼັກການຂອງພັກ, ມີແບບແຜນດຳລົງຊີວິດທີ່ປອດ ໃສຂາວສະອາດ; ຮູບການກໍ່ ສ້າງ-ບຳລຸງແມ່ນໃຫ້ເນັ້ນໃສ່ ສ້າງໃນຂະບວນການຕົວຈິງ ສ້າງຢູ່ຮາກຖານ-ກົມກອງ ແລະ ສ້າງໃນຂະບວນການມະຫາຊົນ ເປັນຕົ້ນຕໍ. ພ້ອມກັນນີ້, ການຈັດ ວາງສັບຊ້ອນພະນັກງານເຂົ້າໃນ ຕຳແໜ່ງງານ ກໍຄືຕຳແໜ່ງນຳ ພາ-ຄຸ້ມຄອງແຕ່ລະຂັ້ນຕ້ອງໃຫ້ ອີງໃສ່ມາດຖານ, ເງື່ອນໄຂພະ ນັກງານແຕ່ລະປະເພດທີ່ກົມ ການເມືອງໄດ້ກຳນົດໄວ້, ມີກົນ ໄກໃນການຄັດເລືອກພະນັກງານ ເຂົ້າໃນຕຳແໜ່ງຕ່າງໆຢ່າງໂປ່ງ ໃສ, ຍຸຕິທຳ ແລະ ປະຕິບັດຕາມ ຫຼັກການລວມສູນປະຊາທິປະ ໄຕ; ຄຽງຄູ່ກັບການຍົກຍ້າຍຕຳ ແໜ່ງບໍ່ວ່າຈະກໍລະນີໃດກໍຕາມ ຈະຕ້ອງມີການສຳຫຼວດ, ກວດ ກາ, ຕີລາຄາຄຸນະພາບຂອງແຕ່ ລະສະຫາຍຢ່າງຈະແຈ້ງ. ໃນຂະ ນະດຽວກັນ, ຕ້ອງເດັດດ່ຽວປະ ຕິບັດວິໄນຕໍ່ພະນັກງານຜູ້ທີ່ມີ ແນວຄິດ ແລະ ການກະທຳສໍ້ ລາດບັງຫຼວງ, ອາດຍາສິດ, ສວຍໃຊ້ໜ້າທີ່ເພື່ອຜົນປະໂຫຍດ ສ່ວນຕົວ, ລະເມີດລະບຽບກົດ ໝາຍ, ສ້າງຄວາມເສຍຫາຍໃຫ້ ລັດ, ລວມໝູ່ ແລະ ປະຊາຊົນ ທັງຮູບການທາງກົງ ແລະ ທາງ ອ້ອມ. ໃນຕອນທ້າຍຂອງກອງປະ ຊຸມ, ທ່ານ ທອງລຸນ ສີສຸລິດ ຍັງ ໄດ້ຮຽກຮ້ອງໃຫ້ສະມາຊິກພັກ, ພະນັກງານ-ລັດຖະກອນທັງໝົດ ໃນຂະແໜງການຕ່າງປະເທດ ຈົ່ງເຊີດຊູຄວາມເປັນເຈົ້າການ, ສຸມທຸກເຫື່ອແຮງ ແລະ ສະຕິປັນ ຍາ, ເພີ່ມທະວີຫົວຄິດປະດິດ ສ້າງ, ອົດທົນສູ້ຊົນຜ່ານຜ່າ ຄວາມຫຍຸ້ງຍາກຕ່າງໆ ພ້ອມ ທັງເອົາໃຈໃສ່ປະສານງານພາຍ ໃນ-ພາຍນອກໃຫ້ດີເພື່ອເຮັດໃຫ້ ວຽກງານທີ່ກ່າວມາຂ້າງເທິງ ນັ້ນຜ່ານພົ້ນໄປດ້ວຍຜົນສຳເລັດ ອັນຈົບງາມ, ເຮັດໃຫ້ບົດບາດ, ຊື່ສຽງ ແລະ ອິດທິພົນຂອງລາວ ເຮົາໃຫ້ສູງຂຶ້ນອີກບາດກ້າວໜຶ່ງ.
ໂດຍ: ບຸນທະວີ ອິນທະມິດ